als_Latn dik_Latn sag_Latn
Në 24 vjetorin e PS-së, Edi Rama ka harxhuar 80 përqind të fjalimit vetëm duke sharë PD-në dhe liderin e saj. Kryeministri reflekton sjelljen leniniste që e trajton kundërshtarin politik si armik, ndërkohë që ai s’ka ngurruar të tregojë një mungesë të madhe të kulturës së bashkëjetesës, teksa është përpjekur të tallë të ftuarit dhe të përdhosë traditën 25 vjeçare të pluralizmit
Në ceremoninë festive të 24-vjetorit të partisë Socialiste, Rama e nisi dhe e përfundoi fjalimin e tij duke sharë partinë Demokratike. Një ceremoni e zhvilluar në ambientet e Teatrit Kombëtar, që mblodhi socialistët në dëshpërim që mbështesin idetë leniniste të Ramës. Në fakt ky 24 –vjetor më tepër sesa një ceremoni festive, ishte kryekëput një fjalim që në fokus kishte Partinë Demokratike dhe zgjedhjet e 21 Qershorit. Rama e nis me një ironi ndaj PD-së dhe kreut Basha teksa thotë se ‘Duhet të ishte i pranishëm për t’i uruar ditëlindjen, por e vazhdon duke thënë se ai është i zënë më referendumin e 21 Qershorit’. I entuziazmuar për zgjedhjet e 21 Qershorit, që vetëm zgjedhje të lira dhe demokratike nuk u panë, ai nis të thotë se shqiptarët e votuan në masë, ndërkohë u deshën veç 18 muaj që shqiptarët t’i kthenin ato 1 milion vota në 1 milionë shuplaka karshi tij dhe qeverisjes së tij. Ndërsa narcizmi në kulm, ai vazhdon të thotë se 1 milionë duartrokitje janë pak për të gjitha reformat që kjo qeverisje ka ndërmarrë. Në fakt shqiptarët njohën në këto dy vite varfërinë më të madhe, ndërsa reformat që kjo qeveri ndërmori ishin reforma që i zhytnin akoma më tej në varfëri shqiptarët. Ndërsa fjalimi me në fokus PD-në dhe Bashën zunë pjesën më të madhe të minutazhit, Rama nuk la pa ‘vënë në lojë’ edhe aleatët e tij. Ai thumboi keqazi aleatët me batuta nga më pikantet. Për Gramoz Ruçin: “Gramozit duket sikur i ka rënë për pjesë vargu, vitet ikin, ti tehu. Gramozi gjithnjë më porosit lëri emrat se do e harrosh ndonjë dhe më shumë do krijosh qejf mbetje”. Ndërsa për bashkëq everisësin Ilir Meta ai deklaroi: “Nuk fituam vetëm, por edhe me socialistët e Ilirit (Metës) i cili vazhdon të heqë peshë nga vetja për t’ia shtuar LSI-së. Për Braçën, Rama tha se “Bashkë me Erjon Braçen që duke përfituar nga gjatësia ecën më shpejt dhe konsumohet më ngadalë”.Ndërsa për Shpëtim Idrizin “Idrizi që na jep mësimin: “Çam nuk lind, por bëhesh”.Ndërsa nuk la pa ironizuar dhe aleatët e vegjël “Të gjithë këtyre iu detyrohem një bluzë me numrin 23 në kujtim të shprehjes: “Qengji i butë pi dy nëna”. Pjesë e vorbullës së thumbave të Ramës u bënë edhe Ngjela e Topi ku për secilin ai tha“Vetëm avokat Ngjela sigurisht që nuk ishte “qengj i butë që pi nga dy nëna”. Ai ka kontributin e vet në këtë fitore. Ngjela është mbështetësi dhe kundërshtari i Aleancës për Shqipërinë Europiane”. Për Bamir Topin: “Topi e ka kuptuar: “Trimi i mirë me shokë shumë”. Ironia e Ramës i tejkalon kufijtë. Batuta që janë një adresim i drejtë për drejtë për të gjithë aleatët e tij. Ndërsa mllefi që ndjen karshi Partisë Demokratike nuk harron ta shpalosë në çdo dalje të tij publike. Ndërkohë që Rama thumbonte aleatët, ajo çka u vu re edhe në këtë 24 vjetor ishte mungesa e themeluesit të PS-së, Fatos Nano. Në Facebook, Nano konfirmoi mosprezencën, teksa deklaronte se do të jetë pjesë e përvjetorit të 25-të të saj. Ndoshta është ky një mesazh se Fatos Nano është në pritje të kremtojë përvjetorët e PS-së, pa Edi Ramën kryetar. Gjithsesi, në morinë e problemeve ekonomike që ka vendi apo dhe të shkatërrimit të standardeve të zgjedhjeve, për të cilat është alarmuar edhe BE e SHBA, Edi Rama s’mund t’ia hedhë paq me sharje ndaj PD-së dhe tallje ndaj të vetë. Urrejtja patologjike e kryeministrit për kundërshtarët është tashmë një realitet i njohur, por se do shfrytëzojë edhe kremtimet e përvjetorëve të PS-së për këtë qëllim, kjo ishte e papritur. Situata qënka edhe më e rëndë se sa duket!
Mungon Ben Blushi/Deputeti kritik ndaj Ramës, Ben Blushi nuk ka marrë pjesë në festën e 24 vjetorit të reformimit të PS-së. Para fushatës zgjedhore por edhe gjatë saj ai u përfshi në kritika të ashpra ndaj PS dhe mënyrës se si e drejton atë Edi Rama. Olta Xhacka, deputete e PS tha se mungesa e tij nuk do të thotë se ka përçarje në PS. Ben Blushi është zyrtari i dytë i rëndësishëm i kësaj partie që nuk merr pjesë në këtë festë. Ish-kryetari i saj Fato Nano po ashtu e refuzoi ftesën për të marrë pjesë në festimet e përvjetorit të reformimit të kësaj partie. Por pavarësisht mungesave, kryetari i saj Edi Rama ka folur për zgjerim të partisë. Duke folur për rritjen dhe zgjerimin e PS, kryetari i PS-së, Rama i është drejtuar Ilir Metës me fjalët “socialistët e Ilirit”, ndërkohë që ka deklaruar një numër prej 150 mijë anëtarësh të PS nga 100 mijë që kanë qënë pra pak vitesh.
Milo presion Ramës: Përfaqësim në qeveri/Një marrëveshje e kryeministrit Edi Rama me kreun e Partisë Demokracia Sociale Paskal Milo, e negociuar nga kreu i PDS në momentet e fundit, duke mos pranuar të hynte në koalicion me PS-në në këto zgjedhje pa u zbatuar marrëveshja e zgjedhjeve të 2013, po tentohet të jetësohet. Në takimet e herë pas hershme që Milo pati edhe me kryeministrin Rama, por më shumë me nënkryetarin e grupit parlamentar të PS-së, Taulant Balla u diskutua për ato poste që mund të marrë PDS. Për pasojë PDS mund të ketë një post zëvendësministri që mund të jetë në Ministrinë e Arsimit ose në Ministrinë e Transporteve, si dhe disa drejtorë rajonalë. Paskal Milo ka bërë të qartë se këto poste nuk i do për veten e tij. Ai nuk do të jetë në asnjë pozicion ekzekutiv. Madje, ka gjetur edhe personat e duhur për këto pozicione, në bazë të kërkesave që ai ka bërë. PDS në këto zgjedhje ka mundur të marrë rreth 20.067 vota, që nënkuptojnë një rritje, krahasuar me zgjedhjet e mëparshme. Nuk dihet nëse këto hyrje të reja në ekzekutivin shqiptar do të bëhen në këto muaj të verës apo do të pritet muaji shtator për të rifilluar puna, pas pushimeve të verës. Ndërsa me aleatët e tjerë, marrëveshjet janë për bashkëpunim në nivel lokal, në bazë të rezultateve që secila parti ka marrë në zgjedhjet e 21 qershorit. Presionet e Paskal Milos për përfaqësim në nivelet e ndryshme të qeverisjes, vijnë në të njëjtën kohë kur edhe PDIU, ka shtuar dozën e kërkesës, për të paktën edhe një post ministror.
als_Latn als_Latn als_Latn als_Latn